Himlens fugle

Du grønne skov du glade lærke

Åh gudskelov at jeg kan mærke

Alt dette det husker jeg

Har du det som jeg

har du hørt en frø der kvækker og summen af en bi

Forstår du hvilket under, der måske er forbi

Fik du smilet til en kronhjort og vinket til en stær

Så har du prøvet lidt af det som var meget værd

en havørn, en glente, det gir et ekstra pift

Men nogen de synes, det’ bedre med lidt gift

Er du dus med himlens fugle og skovens grønne træer

Så tænk på at bevare det, som gør livet allermest værd

Det danske land med skov og ager

Jeg ser en kornmark lys og fager

Men er den så fin min ven

Jeg spørger igen

Er du dus med kalk og fosfor og elsker du round up

Er glyfosat din hofret Det findes i din krop

Kan du lide stråforkorter og er din søn steril

Så kan du nok forstå min ven uden at være debil

Vort grundvand forplumres. Insekterne dør ud

En kornblomst er fortid , ja du må gerne tud'

Er dus med vores fauna, og glad for vor natur

Så gør dog noget min fine ven: Det er kun din indsats der dur

Hvad gør vi så, Hvor er vel vejen

Jeg har en plan, som er min egen

Jeg tænker vi sagtens kan

Hør bare hvordan.

Hvis du gir dit svin lidt mudder og noget at grisse i

Og hønen får en gren på et træ så er den fri

Har du sat din ko på marken så den kan tygge drøv

Så har du skabt lidt ny natur ja du sku bare prøv

en lærke, en sangfugl, en himmel der er blå

et regnvejr, et solstrejf, for husk at tænke på

 er du dus med himlens fugle og skovens grønne trær,

så har du fundet ind til det, der gør livet allermest værd.

Den danske gård hvert dyr jeg kender

Dem fik jeg lov at få som venner

Se dig lidt omkring igen

Jeg spørger min ven

Er du dus med alle burhøns og lænket malkeko

Forstår du hvorfor soen skal ligge og ej stå

har du smilet til en bur-mink fordi den er så kær

Så har du øje for de ting, som ku bli’ mere værd

lidt phosfor lidt roundup det' bare pesticid

Det' giftigt, hvad pokker men havren den får bid

Er du dus alle burhøns og og andre gode dyr

Så har du fået syn for det som kan skabe rigtig postyr